Diari Oficial de la Generalitat Valenciana


Sumari del DOGV 6217, del 02-03-2010 (2010/2309)

DECRET 40/2010, de 26 de febrer, del Consell, pel qual es modifica el Catàleg de Forests d'Utilitat Pública de la Província d'Alacant en el sentit d'excloure 1,4008 hectàrees de la forest denominada La Sierra, propietat de la Generalitat, i incloure la forest denominada La Catedral, com a conseqüència de la permuta efectuada amb el Capítol de la Santa Església Catedral d'Orihuela.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2309


Data del document
:   26-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Orihuela
    * muntanya de l'estat

DECRET 40/2010, de 26 de febrer, del Consell, pel qual es modifica el Catàleg de Forests d'Utilitat Pública de la Província d'Alacant en el sentit d'excloure 1,4008 hectàrees de la forest denominada La Sierra, propietat de la Generalitat, i incloure la forest denominada La Catedral, com a conseqüència de la permuta efectuada amb el Capítol de la Santa Església Catedral d'Orihuela. [2010/2309]  
De conformitat amb la disposició addicional cinquena de la Llei 14/2003, de 10 d'abril, de Patrimoni de la Generalitat, la Conselleria de Medi Ambient, Aigua, Urbanisme i Habitatge ha instruït el corresponent expedient a instància del Capítol de la Santa Església Catedral d'Orihuela, que sol·licita la permuta de 1,4008 hectàrees de la forest d'utilitat pública número 5 de la província d'Alacant, limítrofes amb el Cementeri Interparroquial d'Orihuela, atesa la necessitat d'ampliar-lo. Com contraprestació, l'interessat ofereix 9,3771 hectàrees de terreny forestal al terme municipal d'Ibi, amb un valor ecològic i paisatgístic excel·lent. Acreditada, d'una banda, l'excepcionalitat exigida en l'article 16 de la Llei 43/2003, de 21 de novembre, de Forests, per a autoritzar l'exclusió i la permuta d'una part d'una forest catalogada i, d'un altre, la conveniència d'aquesta permuta als interessos de la Generalitat, i redactada la memòria preceptiva que justifica la inclusió dels terrenys oferits en el Catàleg de Forests d'Utilitat Pública de la Província d'Alacant, escau dictar el decret corresponent.  
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 26 de febrer de 2010,  
DECRETE  
Article 1. Descatalogació, desafectació i alienabilitat  
S'exclou del Catàleg de Forests d'Utilitat Pública de la Província d'Alacant la parcel·la sol·licitada pel Capítol de la Santa Església Catedral d'Orihuela, limítrofa amb el Cementeri Interparroquial d'Orihuela, de 1,4008 hectàrees, pertanyent a la forest d'utilitat pública número 5 de la província d'Alacant, denominat La Sierra, propietat de la Generalitat, i se n'acorda la desafectació i alienabilitat.   
Article 2. Autorització de la permuta  
Se n'autoritza la seua permuta pels terrenys oferits pel Capítol de la Santa Església Catedral d'Orihuela, amb una superfície de 9,3771 hectàrees, corresponents amb les parcel·les 238 i 239 del polígon 6 i la parcel·la 58 del polígon 8, del terme municipal d'Ibi.  
Article 3. Catalogació  
S'inclouen els terrenys permutats en el Catàleg de Forests d'Utilitat Pública de la Província d'Alacant, amb la inscripció següent:   
Nom: La Catedral.  
Número: 127.  
Partit judicial: Ibi.  
Terme municipal: Ibi.  
Pertinença: Generalitat.  
Cabuda total: 9,3771 hectàrees.  
Cabuda pública: 9,3771 hectàrees.  
Enclavaments: no.  
Límits: nord, propietats particulars; est, propietats particulars; sud, propietats particulars; i oest: propietats particulars.   
Delimitació: no.  
Amollonament: no.  
Inscripció registral: Registre de la Propietat de Xixona, tom 1256, llibre 349, foli 214, finca 4302. Servituds: les normals de pas.  
Article 4. Modificació del catàleg  
Es modifica la inscripció de la forest denominada La Sierra en el Catàleg de Forests d'Utilitat Pública de la Província d'Alacant, en els termes següents:  
Nom: La Sierra.  
Número: 5.  
Partit judicial: Orihuela.  
Terme municipal: Orihuela.  
Pertinença: Generalitat.  
Cabuda total: 1.992,7197 hectàrees.  
Cabuda pública: 1.992,4197 hectàrees.   
Enclavaments: 0,3000 hectàrees.  
Límits: nord, terrenys cultivats i incultes de particulars; est, terrenys particulars, carretera d'Orihuela a Benferri, camí de Sant Antoni i camí vell d'Alacant; sud, terrenys particulars, camí vell de Múrcia i senda de la Cueva de Mariquita; y oest, terrenys particulars i província de Múrcia.  
Article 5. Formalització de la permuta  
La permuta ha d'elevar-se a escriptura pública, la qual s'ha inscriure en el Registre de la Propietat, i se n'ha de lliurar una còpia autoritzada a la Conselleria de Medi Ambient, Aigua, Urbanisme i Habitatge, perquè conste en el Catàleg de Forests d'Utilitat Pública. El Capítol de la Santa Església Catedral d'Orihuela ha d'assumir qualsevol despesa derivada de notaries, registres, valoracions, impostos i qualsevol altre inherent al canvi de titularitat dels béns afectats, com també els derivats de la modificació del delimitació de la forest d'utilitat pública número 5 de la província d'Alacant.  
Article 6. Reversió dels béns  
L'incompliment pel Capítol de la Santa Església Catedral d'Orihuela dels fins que justifiquen aquesta permuta donarà lloc a la reversió dels béns en favor de la Generalitat.  
DISPOSICIÓ FINAL  
Única. Efectes  
Aquest decret produirà efectes l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
València, 26 de febrer de 2010  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER